नाच-विद्या दी खोज करने आलें दा बचार ऐ जे नाच दा जन्म खुशी दी गोदै च गै होआ हा। इक पुराण-कथा प्रचलत ऐ जे जदूं विश्णु भगवान ने अपने शत्रु , दौं बलकारी राक्षसें गी मारी मुकाया तां लक्ष्मी बड़ा खुश होई ते उसने पुच्छेआ—“महाराज, इनें राक्षसें गी मारदे होई तुसें अपने हत्थें-पैरै दियां जेकढ़ियां मुद्रां बनाइयां हियां, उंदा के परजोजन हा ? विश्णु भगवान ने परता दित्ता हा—‘ए नृत्य कला ऐ लक्ष्मी !’”